text: Hetta er framsýning av dreyaðum lutum, nógv ymisk íløt og tær eyðkendu ertunnu lampurnar, har ljósið ger viðin so livandi.
text: #000005
text: Allir lutirnir eru gjørdir úr føroyskum viði.
text: #000006
text: Ole Jakob Nielsen hevur síðani fyrst í 90’unum gjørt tað til sítt høvuðsmál bert at arbeiða við viði frá trøum, sum eru vaksin í Føroyum. Av serligu vindviðurskiftunum og tí vit ikki hava kaldar vetrar, vaksa trø ørvísi í Føroyum og gera tí viðin áhugaverdan at arbeiða í. Ole Jakob sigur, at avbjóðingin er at finna tað, sum liggur í hvørjum træ. Viðurin er ikki lýtaleysur og tað er áhugavert at gera lutir, sum fáa ein skeivleika í einum viðarkubba til at verða ein fyrimun. Ein stórur
  ójavnur kvistur kann verða til eitt satt listarverk í sær sjálvum, tá hann verður undir ein millimetur tunnur og ljós verður sett gjøgnum hann.
text: #000007
text: Ole Jakob hevur fingið fleiri áheitanir um at sýna fram í Ribarhúsið, en at enda bar so til. Framsýningarhølið har er sera væl egna til at sýna fram trælutirnar. Ribarhús í sær sjálvum er eitt stað, um aðrir býir í landinum kunnu øvunda fuglfirðingum. Heimavirkishandilin við øllum sínum sjálvbodnu eldsálum ger húsið livandi og drívandi.
text: #000008
text: Framsýningin er opin frá 27. januar til 5. mars, tá húsið er opið.
text: #000009
text: Bárður Jákupsson í Galerie Focus.
text: #000012